CELEX: 52016PC0072
Language: hr
Date: 2016-02-10
Title: Prijedlog ODLUKE VIJEĆA o utvrđivanju stajališta koje treba zauzeti u ime Europske unije u okviru Zajedničkog odbora za ponovni prihvat o Odluci Zajedničkog odbora za ponovni prihvat o provedbenim odredbama u pogledu primjene od 1. lipnja 2016. članaka 4. i 6. Sporazuma između Europske unije i Republike Turske o ponovnom prihvatu osoba koje neovlašteno borave

EUROPSKA KOMISIJA
            Bruxelles, 10.2.2016.
            COM(2016) 72 final
            2016/0044(NLE)
            Prijedlog
            ODLUKE VIJEĆA
            o utvrđivanju stajališta koje treba zauzeti u ime Europske unije u okviru Zajedničkog odbora za ponovni prihvat o Odluci Zajedničkog odbora za ponovni prihvat o provedbenim odredbama u pogledu primjene od 1. lipnja 2016. članaka 4. i 6. Sporazuma između Europske unije i Republike Turske o ponovnom prihvatu osoba koje neovlašteno borave
            
               
         
         
            
               OBRAZLOŽENJE
            
            
               Sporazum između Europske unije i Republike Turske o ponovnom prihvatu osoba koje neovlašteno borave (dalje u tekstu: „Sporazum”) zaključen je Odlukom Vijeća 2014/252/EU
                  1
                te je stupio na snagu 1. listopada 2014. U skladu s člankom 24. stavkom 3. Sporazuma odredbe iz članaka 4. i 6. Sporazuma koje se odnose na ponovni prihvat državljana trećih zemalja i osoba bez državljanstva počet će se primjenjivati tri godine nakon stupanja na snagu Sporazuma, odnosno od 1. listopada 2017. 
            
            
               Nakon sastanka na vrhu EU-a i Turske
                  2
                Unija i Turska postigle su 29. studenoga 2015. politički dogovor „da će se sporazum EU-a i Turske o ponovnom prihvatu u potpunosti početi primjenjivati od lipnja 2016. kako bi Komisija mogla u jesen 2016. podnijeti svoje treće izvješće o napretku s ciljem dovršetka procesa liberalizacije viznog režima, odnosno ukidanja viza za turske državljane u schengenskom području do listopada 2016. nakon što se ispune uvjeti iz viznog plana”.
            
            
               Sporazumom se uspostavlja Zajednički odbor za ponovni prihvat kako bi, među ostalim, pratio i olakšao primjenu Sporazuma te odlučivao o potrebnim provedbenim odredbama. Nakon političke izjave od 29. studenoga 2015. na drugom sastanku Zajedničkog odbora za ponovni prihvat održanom 19. siječnja 2016. EU i Turska raspravljali su o mogućnosti da Zajednički odbor za ponovni prihvat donese odluku o potrebnim provedbenim odredbama na temelju članka 19. stavka 1. točke (b) Sporazuma s ciljem da se obveze iz članaka 4. i 6. Sporazuma počnu primjenjivati ranije, odnosno od 1. lipnja 2016. Nacrt Odluke Zajedničkog odbora za ponovni prihvat s tim učinkom priložen je ovom Prijedlogu.
            
            
            
               2016/0044 (NLE)
            
            
               Prijedlog
            
            
               ODLUKE VIJEĆA
            
            
               o utvrđivanju stajališta koje treba zauzeti u ime Europske unije u okviru Zajedničkog odbora za ponovni prihvat o Odluci Zajedničkog odbora za ponovni prihvat o provedbenim odredbama u pogledu primjene od 1. lipnja 2016. članaka 4. i 6. Sporazuma između Europske unije i Republike Turske o ponovnom prihvatu osoba koje neovlašteno borave
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 79. stavak 3. u vezi s člankom 218. stavkom 9.,
            
            
               uzimajući u obzir prijedlog Europske komisije,
            
            
               budući da:
            
            
               (1)
                     Sporazum između Europske unije i Republike Turske o ponovnom prihvatu osoba koje neovlašteno borave (dalje u tekstu „Sporazum”) zaključen je Odlukom Vijeća 2014/252/EU
                  3
                te je stupio na snagu 1. listopada 2014. U skladu s člankom 24. stavkom 3. Sporazuma odredbe iz članaka 4. i 6. Sporazuma koje se odnose na ponovni prihvat državljana trećih zemalja i osoba bez državljanstva trebale bi se primjenjivati od 1. listopada 2017. 
            
            
               (2)
                     EU i Turska postigle su na sastanku na vrhu održanom 29. studenoga 2015. politički dogovor da bi se Sporazum o ponovnom prihvatu trebao u potpunosti primjenjivati od 1. lipnja 2016. 
            
            
               (3) Člankom 19. stavkom 1. točkom (b) Sporazuma predviđa se da bi Zajednički odbor za ponovni prihvat mogao odlučivati o provedbenim odredbama koje su potrebne za ujednačenu primjenu Sporazuma. Stoga bi bilo primjereno Odlukom Zajedničkog odbora za ponovni prihvat donijeti potrebne provedbene odredbe s ciljem da se obveze iz članaka 4. i 6. Sporazuma počnu primjenjivati ranije, odnosno od 1. lipnja 2016.
            
            
               [(4) U skladu s člankom 3. Protokola br. 21 o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, Ujedinjena Kraljevina priopćila je svoju želju da sudjeluje u donošenju i primjeni ove Odluke.]
            
            
               [(5) U skladu s člancima 1. i 2. Protokola (br. 21.) o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije i ne dovodeći u pitanje članak 4. tog Protokola, Irska ne sudjeluje u donošenju ove Odluke, ona za nju nije obvezujuća niti se na nju primjenjuje.]
            
            
               (6) U skladu s člancima 1. i 2. Protokola (br. 22.) o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona za nju nije obvezujuća niti se na nju primjenjuje.
            
         
         
            
               (7) Uzimajući u obzir prethodno navedeno, potrebno je utvrditi stajalište koje treba zauzeti u ime Unije u okviru Zajedničkog odbora za ponovni prihvat o Odluci Zajedničkog odbora za ponovni prihvat o provedbenim odredbama u pogledu primjene članaka 4. i 6. Sporazuma od 1. lipnja 2016., 
            
            
               DONIJELO JE OVU ODLUKU: 
            
            
               Članak 1.
            
            
               Stajalište koje treba zauzeti u ime Unije u okviru Zajedničkog odbora EU-a i Turske za ponovni prihvat u vezi s Odlukom Zajedničkog odbora za ponovni prihvat o provedbenim odredbama u pogledu primjene članaka 4. i 6. Sporazuma od 1. lipnja 2016. temelji se na nacrtu Odluke Zajedničkog odbora za ponovni prihvat, priloženom ovoj Odluci.
            
            
               Manje izmjene tog nacrta Odluke mogu se prihvatiti bez nove odluke Vijeća.
            
            
               Članak 2.
            
            
               Ova Odluka stupa na snagu na dan donošenja.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  SL L 134/1 – 7.5.2014.
               
               
                  
                     (2)
                  Glavno tajništvo Vijeća, Izjava 870/15 od 29.11.2015.
               
               
                  
                     (3)
                  SL L…
               
            
      
    ---documentbreak--- 
      
         
               EUROPSKA KOMISIJA
            Bruxelles, 10.2.2016.
            COM(2016) 72 final
            PRILOG
            Prijedlogu ODLUKE VIJEĆA
            o utvrđivanju stajališta koje treba zauzeti u ime Europske unije u okviru Zajedničkog odbora za ponovni prihvat o Odluci Zajedničkog odbora za ponovni prihvat o provedbenim odredbama u pogledu primjene od 1. lipnja 2016. članaka 4. i 6. Sporazuma između Europske unije i Republike Turske o ponovnom prihvatu osoba koje neovlašteno borave
            
               
         
         
            
               PRILOG
            
            
               Prijedlogu ODLUKE VIJEĆA
            
            
               o utvrđivanju stajališta koje treba zauzeti u ime Europske unije u okviru Zajedničkog odbora za ponovni prihvat o Odluci Zajedničkog odbora za ponovni prihvat o provedbenim odredbama u pogledu primjene od 1. lipnja 2016. članaka 4. i 6. Sporazuma između Europske unije i Republike Turske o ponovnom prihvatu osoba koje neovlašteno borave
            
            
               NACRT
            
            
               ODLUKE BR. 2/2016 ZAJEDNIČKOG ODBORA ZA PONOVNI PRIHVAT USPOSTAVLJENOG 
               SPORAZUMOM IZMEĐU EUROPSKE UNIJE I REPUBLIKE TURSKE O PONOVNOM PRIHVATU OSOBA KOJE NEOVLAŠTENO BORAVE
            
            
               o provedbenim odredbama u pogledu primjene od 1. lipnja 2016. članaka 4. i 6. Sporazuma 
            
            
               ODBOR,
            
            
               uzimajući u obzir Sporazum između Europske unije i Republike Turske o ponovnom prihvatu osoba koje neovlašteno borave, a posebno njegov članak 19. stavak 1. točku (b),
            
            
            
               budući da:
            
            
               (1) Sporazum između Europske unije i Republike Turske o ponovnom prihvatu osoba koje neovlašteno borave (dalje u tekstu: „Sporazum”) stupio je na snagu 1. listopada 2014. 
            
            
            
               (2) Člankom 24. stavkom 3. Sporazuma propisano je da se obveze u pogledu ponovnog prihvata državljana trećih zemalja i osoba bez državljanstva utvrđene u člancima 4. i 6. Sporazuma počnu primjenjivati tek tri godine nakon stupanja na snagu Sporazuma.
            
            
            
               (3) S obzirom na politički dogovor postignut između dvije stranke na sastanku na vrhu EU-a i Turske održanom 29. studenoga da se Sporazum u potpunosti primjenjuje od lipnja 2016.,
            
            
            
               ODLUČIO JE DONIJETI SLJEDEĆU PROVEDBENU ODREDBU:
            
            
            
               Članak 1.
            
         
         
            
            
               Obveze utvrđene u člancima 4. i 6. Sporazuma, koje se odnose na ponovni prihvat državljana trećih zemalja i osoba bez državljanstva, primjenjuju se od 1. lipnja 2016. 
            
            
            
               Članak 2.
            
            
               Ova Odluka stupa na snagu na dan donošenja.
            
            
            
            
            
               ………………………………...
                     …………………………………..
            
            
               (za Europsku uniju)
                     
                     
                     
                     
                         (za Republiku Tursku)